text: Hun bliver mindretallets første minister
  24 maj 2012 kl. 05.46
  Anke Spoorendonk står til at blive det danske mindretals første minister i en tysk delstatsregering.
  Anke Spoorendonk
  * Født 21. september 1947 i Busdorf ved Slesvig under pigenavnet Hinrichsen
  * Tysk statsborger, men hendes forældre valgte efter Anden Verdenskrig bevidst at melde sig under det danske mindretals faner
  Uddannelse
  * 1966: Studentereksamen fra Duborg-Skolen i Flensborg
  * 1976: Cand.mag. i historie og tysk fra Københavns Universitet
  Erhvervskarriere
  * 1977-1996: Adjunkt, senere lektor ved Duborg-Skolen
  Politisk karriere
  * Siden 1992: Formand for Sydslesvigsk Vælgerforening (SSV) i hjembyen Harreslev
  * 1990-1996: Amtsrådsmedlem i Slesvig-Flensborg Amt
  * Siden 1996: Medlem af SSV's landsstyrelse
  * Siden 1996: Medlem af Slesvig-Holstens delstatsparlament, formand for SSV's landdagsgruppe
  * Modtog i 2005 dødstrusler og fik politibeskyttelse, da hun og SSV var parate til at agere støtteparti for en rød-grøn mindretalsregering, der aldrig blev til noget
  * Fra juni 2012: Minister i en ny delstatsregering, der kommer til at tælle det socialdemokratiske SPD, De Grønne og SSV
  Tillidshverv
  * Er blandt andet medlem af regionalforsamlingen for Region Sønderjylland-Slesvig, bestyrelsen for Flensborg Universitet og Rønshoved Højskole
  * Siden 2008 ridder af Dannebrog
  * Privat: Enke efter sin mand John Spoorendonk, som døde i 2007. To børn og seks børnebørn.
  